Občina Metlika, Komisija za podeljevanje Ganglovih priznanj in plaket na podlagi 6. člena Pravilnika o Ganglovih priznanjih in plaketah v Občini Metlika (Uradni list RS, št. 47/09) objavlja

**JAVNI RAZPIS ZA ZBIRANJE PREDLOGOV ZA PODELITEV GANGLOVIH PRIZNANJ IN PLAKET V OBČINI METLIKA ZA LETO 2024**

**1. Naziv in sedež razpisovalca**

Občina Metlika, Komisija za podeljevanje Ganglovih priznanj in plaket (v nadaljevanju: komisija), Mestni trg 24, 8330 Metlika.

**2. Pravna podlaga za izvedbo razpisa**

Komisija za podeljevanje Ganglovih priznanj in plaket na podlagi 6. člena Pravilnika o Ganglovih priznanjih in plaketah v Občini Metlika (Uradni list RS, št. 47/09) objavlja javni razpis za podelitev Ganglovih priznanj in plaket za leto 2024, ki jih podeljuje Občinski svet Občine Metlika na predlog Komisije za podeljevanje Ganglovih priznanj in plaket.

**3. Predmet razpisa z navedbo osnovnih podatkov**

Predmet razpisa je zbiranje predlogov za podelitev Ganglovih priznanj in Ganglovih plaket.

Ganglovo priznanje in Ganglova plaketa se podeljujeta fizičnim in pravnim osebam, ki so s svojim aktivnim, ustvarjalnim, organizacijskim ali ljubiteljskim delom na področju kulturnih dejavnosti dosegli pomembne uspehe in dosežke trajnejše vrednosti v občini in izven njenih meja.

Ganglovo priznanje lahko prejmejo ustvarjalci z območja občine Metlika za izjemne kulturne stvaritve, ki so bile javnosti predstavljene v minulem enoletnem obdobju (1. 10. 2023 - 30. 9. 2024).

Ganglovo plaketo lahko prejmejo ustvarjalci z območja občine Metlika za delo v daljšem obdobju, ki trajno obogati kulturno zakladnico občine Metlika.

Kadar gre za tako celovito delo, da ni mogoče prepoznati oziroma ločiti posameznikovega kulturnega prispevka, lahko dobi Ganglovo priznanje oziroma Ganglovo plaketo skupina ustvarjalcev.

**4. Navedba obdobja, za katero se priznanje oziroma plaketa podeljuje**

Priznanja in plakete se podeljujejo za leto 2024. Ganglova priznanja in plakete bodo podeljena februarja 2025.

**5. Obvezne sestavine vloge:**

- izpolnjen prijavni obrazec: GP-01/2024,

- utemeljitev predloga.

Prijavni obrazec lahko zainteresirani dvignejo od ponedeljka do petka med 8. in 14. uro v tajništvu Občine Metlika ali na spletni strani Občine Metlika (<http://www.metlika.si>) pod »Javni razpisi«.

Predlog za podelitev Ganglovih priznanj in plaket v občini Metlika za leto 2024 lahko podajo pravne osebe ali posamezniki.

**6. Organ, ki odloča o izboru kandidatov za priznanja in plakete**

Občinski svet Občine Metlika na predlog Komisije za podeljevanje Ganglovih priznanj in plaket odloča o izboru kandidatov za priznanja in plakete. Odločitev občinskega sveta o izboru kandidata je dokončna.

**7. Datum odpiranja vlog s predlogi za kandidate za podelitev priznanj in plaket**

V roku dostavljene in pravilno označene vloge bo odprla komisija v roku 10 dni po poteku roka za oddajo vlog v prostorih Občine Metlika, Mestni trg 24, Metlika.

Nepravočasne in nepravilno označene vloge ne bodo obravnavane in bodo vrnjene predlagatelju.

**8. Odgovorne osebe za dajanje informacij v času objave razpisa**

Dodatne informacije v zvezi z javnim razpisom so do zaključka razpisa na voljo pri kontaktni osebi Občine Metlika, Duški Brnčić, in sicer na tel.: 07/36 37 415.

**9. Rok, v katerem morajo biti predložene vloge, način preložitve vlog ter opremljenost vlog**

Utemeljene vloge za Ganglova priznanja in plakete je potrebno predložiti **najkasneje do ponedeljka, 11. novembra 2024, do 12. ure** na naslov Občina Metlika, Mestni trg 24, 8330 Metlika.

Šteje se, da je vloga pravočasna, če je bila oddana priporočeno po pošti zadnji dan določen v razpisu za predložitev vlog ali oddana osebno v tajništvu Občine do 12. ure tega dne.

Pisno vlogo je potrebno oddati v zaprti kuverti z oznako »Ne odpiraj – predlog za Ganglovo priznanje« ali »Ne odpiraj – predlog za Ganglovo plaketo« ter z navedbo pošiljatelja.

Številka: 610-2/2024

Metlika, 27. 9. 2024

Martina Legan Janžekovič

županja Občine Metlika